paragraph_text: Izraz evolucionizam najčešće koriste kreacionisti i drugi vjerski fundamentalisti za opisivanje podrške znanstvenom konsenzusu oko Teorije o evoluciji kao ekvivalentu sekularne religije. Izraz se vrlo rijetko koristi u znanstvenoj zajednici jer je znanstveni stav o evoluciji podržan od strane ogromne većine znanstvenika. Budući da je evolucijska biologija općeprihvaćeni znanstveni stav, s pravom se pretpostavlja da su svi "znanstvenici" ili "biolozi" ujedno i "evolucionisti", osim ako nije drugačije navedeno. Unutar kontroverzne debate između kreacionista i znanstvenika o evoluciji, odnosno prirodi i načinu postanka vrsta kreacionisti često one koji prihvaćaju valjanost moderne sintetske teorije evolucije nazivaju "evolucionistima", a samu teoriju "evolucionizmom".